[{"text_idx": "#000003", "text": "Mae Parc Gwepra yn safle gwyrdd 160 acer yng nghanol Cei Connah, tua 40 munud i ffwrdd o Westy\u2019r Traethau mewn car."}, {"text_idx": "#000004", "text": "Mae Parc Gwepra yn lleoliad unigryw gyda gwahanol gynefinoedd a daeareg. Gall y cyhoedd ymweld a\u0302 Gerddi\u2019r Hen Neuadd, Brook a\u2019r Rhaeadr, cerdded ar hyd y llwybr drwy aceri o goetir hardd ac ymweld a\u0302 Chastell Ewloe. Yn ogystal a\u0302 hyn, mae\u2019r parc hefyd yn gartref i\u2019r maes chwarae gorau am ddim i blant yn yr ardal, dau gae pe\u0302l-droed, pwll pysgota sy\u2019n cael ei reoli\u2019n dda, a Chanolfan Ymwelwyr. Gallwch barcio am ddim a mwynhau\u2019r ardal chwarae i blant, y parc sglefrio a\u2019r caffi ar ddechrau\u2019r llwybr. Mae\u2019r daith gerdded 40 munud o hyd yn un eithaf hawdd ac yn arwain drwy\u2019r coetir at Gastell Ewloe, a gallwch ymweld a\u0302\u2019r castell am ddim hefyd. Mae\u2019n ardal boblogaidd iawn i wylio adar, cerdded a rhedeg, felly byddwch yn siw\u0302r o ddod ar draws pobl eraill wrth i chi gerdded. Mae\u2019n lle gwych i fynd am dro bach neu ymlacio gyda ffrindiau a theulu. Mae digonedd o fyrddau picnic ar hyd y daith ac ardaloedd o laswellt ger y castell lle gallwch gael seibiant cyn cerdded yn o\u0302l ar hyd y llwybr i\u2019r caffi. Mae yno ardd ffurfiol a phwll hefyd. Dylai teuluoedd a\u0302 phlant bach gymryd gofal gan fod nant yn rhedeg islaw\u2019r llwybr ac nid oes unrhyw ffensys, felly byddwch yn ofalus."}, {"text_idx": "#000006", "text": "Ar o\u0302l diwrnod prysur yn crwydro Parc Gwepra, gallwch ddychwelyd i awyrgylch braf Gwesty\u2019r Traethau i fwynhau croeso cynnes a chyfeillgar, pryd blasus ym Mar a Bistro\u2019r Promena\u0302d a chynhesrwydd eich ystafell lle rydych yn siw\u0302r o gael noson dda o gwsg. Gallwch hefyd fwynhau ein cyfleusterau hamdden gwych ac ymlacio yn ein pwll nofio dan do."}]